ΚΑΝΟΝΙΣΜΟΣ ( ΕΟΚ ) αριθ . 1930/91 ΤΗΣ ΕΠΙΤΡΟΠΗΣ της 28ης Ιουνίου 1991 περί μέτρων παρέκκλισης από τους κανονισμούς ( ΕΟΚ ) αριθ . 1569/77 και ( ΕΟΚ ) αριθ . 1570/77 όσον αφορά τους όρους αγοράς των σιτηρών από τους πορτογαλικούς οργανισμούς παρεμβάσεως

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 3653/90 του Συμβουλίου της 11ης Δεκεμβρίου 1990 για μεταβατικές διατάξεις της κοινής οργανώσεως της αγοράς των σιτηρών και του ρυζιού στην Πορτογαλία ( 1 ), και ιδίως το άρθρο 10,

τον κανονισμό ( ΕΟΚ ) αριθ . 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών ( 2 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/91 ( 3 ), και ιδίως το άρθρο 7 παράγραφος 6,

Εκτιμώντας :

ότι ο κανονισμός ( ΕΟΚ ) αριθ . 1569/77 της Επιτροπής της 11ης Ιουλίου 1977 περί καθορισμού της διαδικασίας και των όρων αναλήψεως των σιτηρών από τους οργανισμούς παρεμβάσεως ( 4 ), όπως τροποποιήθηκε τελευταία από τον κανονισμό ( ΕΟΚ ) αριθ . 1841/90 ( 5 ), προβλέπει, σε περίπτωση παρεμβάσεως, ελάχιστη ποσότητα 80 τόνων για το μαλακό σιτάρι, τη σίκαλη, το κριθάρι, το καλαμπόκι και το σόργο -

ότι, σύμφωνα με το καθεστώς παρεμβάσεως που ισχύει στην Πορτογαλία έως τις 31 Δεκεμβρίου 1990, η αγορά στην παρέμβαση εξασφαλίζεται χωρίς ελάχιστο όριο - ότι η πορτογαλική κυβέρνηση πρόκειται να ενθαρρύνει την καλύτερη οργάνωση του τομέα των σιτηρών σε επίπεδο παραγωγών - ότι το πέρασμα από το εθνικό καθεστώς σε εκείνο που προκύπτει από την εφαρμογή της κοινής οργάνωσης αγοράς μπορεί να δημιουργήσει δυσκολίες, ιδίως για τους μικρούς πορτογάλους παραγωγούς - ότι, για να μπορέσουν οι παραγωγοί αυτοί να προβούν σε βελτιώσεις των διαρθρώσεων, πρέπει να προβλεφθούν διατάξεις που θα επιτρέπουν προοδευτική βελτίωση των κοινοτικών διατάξεων -

ότι, όσον αφορά τα ελάχιστα χαρακτηριστικά, πρέπει να προβλεφθεί ότι το πέρασμα από τις διατάξεις που εφαρμόζονται στην Πορτογαλία κατά το πρώτο στάδιο, σε εκείνες που προβλέπονται από την κοινή οργάνωση της αγοράς θα γίνει κατά τρόπο προοδευτικό και θα επιτρέψει τις αναγκαίες αναδιαρθρώσεις - ότι, πράγματι, η άμεση εφαρμογή του κοινοτικού καθεστώτος θα ενείχε τον κίνδυνο να αποκλεισθούν σημαντικές ποσότητες από την παρέμβαση - ότι μια τέτοια εφαρμογή θα είχε σαν αποτέλεσμα να δημιουργηθούν σημαντικές δυσκολίες για τους πορτογάλους παραγωγούς και θα εμπόδιζε, τουλάχιστον εν μέρει, την επίτευξη των στόχων που τίθενται με την πράξη προσχώρησης -

ότι ο καθορισμός ελαχίστων χαρακτηριστικών διαφορετικών από εκείνων που εφαρμόζονται στην υπόλοιπη Κοινότητα, απαιτεί τον καθορισμό μιας κλίμακας ειδικών μειώσεων διαφορετικής από εκείνη που προβλέπεται από τον κανονισμό ( ΕΟΚ ) αριθ . 1570/77 της Επιτροπής ( 6 ), όπως τροποποιήθηκε τελευταία από τον κανονισμό ( ΕΟΚ) αριθ . 2258/87 ( 7 )-

ότι ο κανονισμός ( ΕΟΚ ) αριθ . 3653/90 προβλέπει, μεταβατικά, τη δυνατότητα παρεμβάσεως για το τριτικάλ στην Πορτογαλία - ότι πρέπει να καθορισθούν οι όροι αγοράς για το σιτηρό αυτό -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

1 . Κατά παρέκκλιση από το άρθρο 1 πρώτο εδάφιο του κανονισμού ( ΕΟΚ ) αριθ . 1569/77, μπορούν να προσκομιστούν στην παρέμβαση στην Πορτογαλία, ομοιογενείς παρτίδες μαλακού σιταριού, σίκαλης, τριτικάλ, κριθαριού, καλαμποκιού και σόργου ελάχιστης ποσότητας :

- 16 τόνων για την περίοδο από 1ης Ιουλίου 1991 έως το τέλος της περιόδου εμπορίας 1991/92,

- 30 τόνων κατά τη διάρκεια της περιόδου εμπορίας 1992/93 και

- 45 τόνων κατά τη διάρκεια της περιόδου εμπορίας 1993/94 .

2 . Κατά παρέκκλιση από το άρθρο 2 παράγραφος 2 του κανονισμού ( ΕΟΚ ) αριθ . 1569/77, επιτρέπεται στην Πορτογαλία να αποδεχθεί στην παρέμβαση :

- παρτίδες σιτηρών, εκτός από καλαμπόκι και σόργο, που συγκομίζονται στην Πορτογαλία των οποίων το ποσοστό των στοιχείων που δεν είναι σιτηρά βάσης αμέμπτου ποιότητας δεν υπερβαίνει :

- 16 % κατά το 1991/92,

- 14 % κατά το 1992/93,

- παρτίδες μαλακού σιταριού, σκληρού σιταριού και κριθαριού που συγκομίζονται στην Πορτογαλία, και έχουν το εξής ελάχιστο ειδικό βάρος :

Είδος Περίοδος 1991/92 Περίοδος 1992/93 Σκληρό σιτάρι 74 kg/hl 76 kg/hl Μαλακό σιτάρι 68 kg/hl 70 kg/hl Κριθάρι 58 kg/hl 60 kg/hl

- οι παρτίδες του σκληρού σιταριού που συγκομίστηκαν στην Πορτογαλία που έχουν μέγιστο ποσοστό σπόρων με αλευρώδη τομή, ακόμη και εν μέρει 50 % για την περίοδο 1991/92 και 45 % για την περίοδο 1992/93 .

Άρθρο 2

Για να είναι αποδεκτές στην παρέμβαση, οι παρτίδες του τριτικάλ θεωρούνται ως υγιείς, ανόθευτες και σύμφωνες προς τα συναλλακτικά ήθη όταν έχουν το ίδιο χρώμα του σιτηρού αυτού, είναι απαλλαγμένες οσμής, ζωντανών εντόμων ( συμπεριλαμβανομένων των ακαρίων ) σε όλα τα στάδια αναπτύξεως, και όταν ανταποκρίνονται στα κριτήρια της ελάχιστης ποιότητας που καθορίσθηκαν για την αποδοχή στην Πορτογαλία στην παρέμβαση της σίκαλης .

Άρθρο 3

Με την επιφύλαξη των διατάξεων του κανονισμού ( ΕΟΚ ) αριθ . 1570/77, εφαρμόζονται οι ακόλουθες διατάξεις:

1 . Για το σκληρό σιτάρι ειδικού βάρους τουλάχιστον 77 kg/hl εφαρμόζεται μείωση κατά 2 % στην τιμή αγοράς στην παρέμβαση .

2 . Για το μαλακό σιτάρι ειδικού βάρους τουλάχιστον 72 kg/hl εφαρμόζεται η μείωση που προβλέπεται στο άρθρο 4α του κανονισμού ( ΕΟΚ ) αριθ . 1570/77 .

3 . Για το κριθάρι ειδικού βάρους τουλάχιστον 63 kg/hl εφαρμόζονται οι ακόλουθες μειώσεις στην τιμή αγοράς στην παρέμβαση :

- από 63 kg/hl έως 60 kg/hl = 1 %

- λιγότερο από 60 kg/hl = 3 %.

Άρθρο 4

Όταν μια παρτίδα τριτικάλ έχει αγορασθεί από τον πορτογαλικό οργανισμό παρεμβάσεως, η τιμή αγοράς στην παρέμβαση προσαρμόζεται με εφαρμογή των μειώσεων που προβλέπονται για τη σίκαλη από το άρθρο 3 παράγραφος 2, το άρθρο 4 παράγραφοι 1 έως 4 και το άρθρο 5 του κανονισμού (ΕΟΚ ) αριθ . 1570/77 .

Άρθρο 5

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .

Εφαρμόζεται από την 1η Ιουλίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 28 Ιουνίου 1991 . Για την Επιτροπή

Ray MAC SHARRY

Μέλος της Επιτροπής

( 1 ) ΕΕ αριθ . L 362 της 27 . 12 . 1990, σ . 28 . ( 2 ) ΕΕ αριθ . L 281 της 1 . 11 . 1975, σ . 1 . ( 3 ) ΕΕ αριθ . L 353 της 17 . 12 . 1990, σ . 23 . ( 4 ) ΕΕ αριθ . L 174 της 14 . 7 . 1977, σ . 15 . ( 5 ) ΕΕ αριθ . L 168 της 30 . 6 . 1990, σ . 14 . ( 6 ) ΕΕ αριθ . L 174 της 14 . 7 . 1977, σ . 18 . ( 7 ) ΕΕ αριθ . L 208 της 30 . 7 . 1987, σ . 11 .